Marju Lepajõe

Marju Lepajõe (28. oktoober 1962 Tartu – 4. juuli 2019) oli eesti religiooniloolane, klassikaline filoloog ja tõlkija.

Elulugu
Ta lõpetas 1985. aastalÕNNELIKKU LÕPPU! ÕNNELIKKU ALGUST!, TRÜ: Tartu Riiklik Ülikool: EKP TRÜ komitee, TRÜ rektoraadi, ELKNÜ TRÜ komitee ja TRÜ ametiühingukomitee häälekandja, nr. 20, 28 juuni 1985 Tartu Riikliku Ülikooli filoloogiateaduskonna eesti filoloogia erialal (diplomitöö "Johannes Gutslaffi "Observationes grammaticae circa linguam Esthonicam" tõlge", juhendaja Huno Rätsep). Aastail 1988–1991 oli ta statsionaarses aspirantuuris klassikalise filoloogia erialal Leningradi Riikliku Ülikooli klassikalise filoloogia õppetooli juures. 1996. aastal kaitses ta klassikalise filoloogia alal Tartu Ülikoolis magistritöö "Fiktiivne element Dares Phrygiuse Trooja-kroonikas ja selle sidemed kaasaja historiograafiaga".

19. märtsil 2018 kaitses Marju Lepajõe doktoriväitekirja "Pastorid ja kirjakultuur: kristliku humanismi variatsioonidest Eesti- ja Liivimaal XVII sajandi esimesel poolel" ning sai filosoofiadoktori kraadi teoloogia alal. Tema juhendaja oli Anne Kull (Tartu ülikool), oponent Kristiina Savin (Uppsala Ülikool).Marju Lepajõe kaitseb doktoritöö Kirik & Teoloogia, 16. märts 2018Doktoritöö kaitsmine. Marju Lepajõe "Pastorid ja kirjakultuur: kristliku humanismi variatsioonidest Eesti- ja Liivimaal XVII sajandi esimesel poolel" UTTV, 19. märts 2018

Aastatel 1985–1988 töötas Lepajõe vanemraamatukoguhoidjana Tartu Riikliku Ülikooli raamatukogu käsikirjade ja haruldaste raamatute osakonnas. 1992–1993 oli ta assistent Tartu Ülikooli klassikalise filoloogia õppetooli juures ning 1993–1998 ladina ja kreeka keele lektor Tartu Ülikooli usuteaduskonnas. Alates 1998. aastast oli ta Tartu Ülikooli usuteaduskonna kirikuloo teadur, seejuures 1998–2001 ajaloolise usuteaduse ja ladina keele õppetooli hoidja.Marju Lepajõe "Pastorid ja kirjakultuur: kristliku humanismi variatsioonidest Eesti- ja Liivimaal XVII sajandi esimesel poolel" Tartu Ülikooli pressiteade, 12. märts 2018 Tema peamisteks uurimisvaldkondadeks olid uusplatoonilise filosoofia ja patristilise teoloogia mõju hilisemale kristlikule teoloogilisele mõttele ning teoloogia Eesti vaimukultuuris 17. sajandil.

Ta oli külalisuurija mitme välisülikooli juures (Fribourgi, Göttingeni, Freiburgi, Oslo ja Londoni ülikoolis).

Marju Lepajõe koostas "Kreeka-eesti Uue Testamendi õppesõnastiku" (1. trükk 2000, 2. parandatud trükk 2002, 3. parandatud trükk 2011). Ta tõlkis eesti keelde selliste antiik-, kesk- ja uusaegsete autorite tekste nagu Platon, Plotinos, Hieronymus, Gregorius Toursist, Innocentius III, Johannes Scotus Eriugena, Bernard Clairvaux'st, Anselm Canterburyst, Aquino Thomas, René Descartes, Martin Luther, Johannes Risingh, Heinrich von Kleist, Otto Wilhelm Masing, Friedrich Robert Faehlmann jt. Ta oli üks Eesti Kultuurkapitali klassikatõlkeprogrammi Hieronymus eestvedajaid ja komisjoniliikmeid ning ajakirja Akadeemia kolleegiumi liige.

Dokumentaalfilm
2018. aastal hakkas režissöör Vallo Toomla tegema dokumentaalfilmi "Marju Lepajõe. Päevade sõnad".Marju Lepajõe. Päevade sõnad, Eesti Filmi Instituut Täispika dokumentaalfilmi tegemist toetasid Eesti Filmi Instituut, ERR ja Kultuurkapital. Produtsent on Kaie-Ene Rääk, stsenarist Vallo Toomla.Aurelia Aasa PRODUCTION: Awarded Estonian Director Vallo Toomla Works on Portrait Documentary Film New Europe, 2018-11-14 Filmi tootis F-Seitse ja film oli Eesti Televisiooni eetris 18. detsembril 2019.Filmide esilinastused 2019, Eesti Filmi Instituut

Tunnustus
 1995 – Avatud Eesti Fondi välismaal ilmunud ingliskeelsete sotsiaal- ja humanitaar­teaduslike tööde konkursi II auhindJuune Holvandus Võib endale lubada originaaltekste Phrygiusest Lutherini Eesti Kirik, 02.11.2011
 1999 – Eesti Vabariigi Presidendi preemia
 1999 – Münsteri ülikooli Rektor-von-Ewers-Preis
 1999 – Raefondi preemia 17. sajandi trükiste tõlkimise eest
 2009 – ajakirja Keel ja Kirjandus aastapreemia parima artikli eest
 2009 – Eesti Kultuurkapitali kirjanduse sihtkapitali aastapreemia (artikliauhind: „Reiner Brockmanni värsside vältimatusest“)
 2012 – Tartu Ülikooli aumärk
 2015 – Valgetähe V klassi teenetemärk
 2016 – stipendium "Ela ja sära"
 2017 – Eesti Evangeelse Luterliku Kiriku teeneterist, III järk
 2017 – ajakirja Akadeemia aastapreemia parima artikli eest socialia valdkonnas
 2018 – Enn Soosaare esseistikapreemia (essee "Tarkus ja õiglus kaitsevad kõiki" ja Postimehe arvamusliidrite lõunal 2017 esitatud kõne "Tõejärgse maailma uudised")

Mälestuse jäädvustamine
Marju Lepajõe surma järel asutasid tema perekonna esindajad, ajaleht Postimees ja Tartu Ülikooli Sihtasutus Marju Lepajõe mälestusfondi, mille eesmärk on tunnustada ning väärtustada teadus- ja tõlketegevust. 2019. aasta septembris kuulutas fond välja stipendiumikonkursi "vähemalt magistrikraadiga isikutele, kes oma teadus- või tõlketööga panustavad Marju Lepajõe elutöö jätkamisse või jäädvustamisse". Stipendium antakse üle 28. oktoobril 2019.Marju Lepajõe mälestusfondi stipendiumikonkurss ootab taotlusi ERR, 11.09.2019

Teoseid
Trükised

 "Roomlaste taltsutamine". Eesti mõttelugu 102. Tartu: Ilmamaa, 2011 (2012)
"Pastorid ja kirjakultuur: kristliku humanismi variatsioonidest Eesti- ja Liivimaal XVII sajandi esimesel poolel", doktoritöö TÜ andmebaasis DSpace, Tartu: Tartu Ülikool, 2018

Tõlked

 "Isad: Talmudi 4. osa, 9. traktaat". Tallinn: Perioodika, 1990 (Loomingu Raamatukogu 6/1990) (tõlge heebrea keelest, koos Andres Grossiga)
Carl Morgenstern. "Platoni Politeia' ks nimetatud raamatu eesmärgist ja teemast". Akadeemia 1/1993
Plotinos. "Ilust" Enneaadid I. 6). Akadeemia 5/1993
 Plotinos. "Vaimsest ilust" (Enneaadid V. 8). Akadeemia 5/1993
A. Hilary Armstrong. "Plotinose õpetus". Akadeemia 5/1993
Werner Beierwaltes. "Ilu-armastus ja jumala-armastus". Akadeemia 6/1993
Christoph Wrembek. "Petlemma täht: 13. novembril 1993 – 2000 aastat tagasi" (tõlge koos Mari Tarvasega). Akadeemia 11/1993
Heinrich von Kleist "Marionetiteatrist". Akadeemia, 12/1993, lk 2551–2557. Ümbertrükk: "In memoriam Claus Sommerhage". Tartu: Tartu University Press, 2005, lk 138–144
Hans Urs von Balthasar. "Kristliku müstika piiritelu". Akadeemia, 9/1994
Endre von Ivánka. "Nimede juurest nimetamatu juurde". Akadeemia, 10/1994
Pseudo-Dionysios Areopagita. "Müstilisest teoloogiast Timotheosele". Akadeemia, 10/1994
René Descartes. "Meditatsioonid esimesest filosoofiast" (II ja VI). Akadeemia, 8/1996
Johannes Claudii Risingh, "Kõne Tartu linnast: 1637". Tartu: Tartu Ülikooli Kirjastus, 1996 (tõlge ladina keelest; uus väljaanne Tartu: Ilmamaa, 2009)
Platon "Politeia: VII raamat 514a-621b". Akadeemia 9/1997, lk 1819–1828
Jan Szaif "Platoni koopa-võrdpilt". Akadeemia 9/1997, lk 1829–1842
Simone Weil ""Ilias" ehk poeem võimust". Prantsuse k. tlk. Marju Lepajõe. Vikerkaar 7-8/1997, lk 82–105
Aleksander Zaitsev "Kas uus renessanss on võimalik" Tuna, 2/2001, lk 4–9
Kurt Rudolph "Gnoosise olemus ja struktuur". Saksa keelest tõlkinud Marju Lepajõe. Akadeemia, 10/2001, lk 2125–2140
Platon, "Teosed I. Sokratese apoloogia. Phaidon. Kriton. Pidusöök. Charmides. Phaidros. Euthyphron". Tartu: Ilmamaa, 2003 (dialoogide "Phaidon" ja "Phaidros" tõlge vanakreeka keelest)
Eric R. Dodds, "Paganad ja kristlased ängistuse ajastul". Tallinn: Varrak, 2003 (tõlge inglise keelest)
Otto Wilhelm Masing "O. W. Masingu tervituskõne Tartu Ülikooli pidulikul taasavamiskoosolekul 22. aprillil 1802". Ladina keelest tõlkinud Marju Lepajõe. Rmt: "200 aastat eesti keele ülikooliõpet: 1803 eesti ja soome keele lektoraat Tartu Ülikoolis: juubelikogumik". Tartu, 2003. (Tartu Ülikooli eesti keele õppetooli toimetised, 25). Lk 10–13
Plotinos "Enneaadid I.6: Ilust". Tõlk. ja komment. Marju Lepajõe. Rmt: "Vanakreeka kirjanduse antoloogia". Tallinn, 2006. Lk 435–444
Friedrich Robert Faehlmann, "Vaatlusi varjatumatest põletikest". Ladina keelest tõlkinud Kaarina Rein ja Marju Lepajõe. Rmt: Fr. R. Faehlmann "Teosed III". Eesti Kirjandusmuuseum, Eesti TA Underi ja Tuglase Kirjanduskeskus, 2011. Lk 90–152
Martin Luther "Kiriku Paabeli vangipõlvest: eelmäng". Ladina keelest tõlkinud Marju Lepajõe. Rmt: Martin Luther "Valitud tööd". Tartu, 2012. Lk 177–298
Johannes Scotus Eriugena "Jumala olemusest: Periphyseon, II, 28". Akadeemia, 12/2012, lk 2115–2130
Hieronymus "Õndsa Pauluse, Teeba munga elu: mungaromaan". Ladina keelest tõlkinud ja kommenteerinud Marju Lepajõe. Vikerkaar, 1-2/2013, lk 42–51
Gregorius Tours'ist "Kümme ajalooraamatut: katkendeid". Tõlkinud Tiina Kala, Marju Lepajõe. Rmt: "Keskaja kirjanduse antoloogia I. Ladinakeelne kirjandus". Tallinn, 2013. Lk 104–113 (katkendid II, VII ja IX raamatust)
Anselm Canterburyst "Proslogion ehk Kõnelus: katkend". Tõlkija ja sissejuhatuse autor Marju Lepajõe. Rmt: "Keskaja kirjanduse antoloogia I. Ladinakeelne kirjandus". Tallinn, 2013. Lk. 252–259
Pierre Abélard, Héloïse (?) "Kahe armastaja kirjad: katkendeid". Tõlkinud Marju Lepajõe. Rmt: "Keskaja kirjanduse antoloogia I. Ladinakeelne kirjandus". Tallinn, 2013. Lk. 287–292
Bernard Clairvaux'st "Kõned Laulude laulust: katkendeid". Tõlkinud Marju Lepajõe. Rmt: "Keskaja kirjanduse antoloogia I. Ladinakeelne kirjandus". Tallinn, 2013. Lk. 331–347
Innocentius III "Inimolu viletsusest: katkend". Tõlkija ja sissejuhatuse autor Marju Lepajõe. Rmt: "Keskaja kirjanduse antoloogia I. Ladinakeelne kirjandus". Tallinn, 2013. Lk. 463–485
Kurt Rudolph, "Gnoosis: Ühe hilisantiikaegse usundi olemus ja ajalugu". Tõlkinud Jaan Lahe, Jana Lahe ja Marju Lepajõe (tõlge saksa keelest), saatesõna Jaan Lahe. Tallinn: Tallinna Ülikooli Kirjastus, 2014
 Innocentius III "Inimolu viletsusest: Teine osa". Ladina keelest tõlkinud ja kommenteerinud Marju Lepajõe. Vikerkaar, 1-2/2016, lk 87–105

Artiklid ja sõnavõtud

 "Selget, lihtsat, puhast: Plotinosest ja tema tõlkimisest". Akadeemia 5/1993
 "Dominiiklased mõtisklemas". (Arvustus: Tallinna Dominiiklased: Kloostrimõtisklusi. Koostanud Tiina Kala. (Tallinna Linnaarhiivi Väljaanded, vihik I.) Tallinn: AS Olearius, 1993.) Akadeemia 4/1994
"Seneca sünnipäev" Vikerkaar, 8-9/1996, lk 206–207 (Seneca raamatu "Moraalikirjad Luciliusele" tõlke arvustus)
 "Techne mõiste Platonil". Akadeemia 3/2000
 "Techne mõistest Plotinosel". Akadeemia 4/2000
 "Kalle Kasemaa keeled ja kirjandused". Akadeemia 8/2013
"Sümpoosioni mõistest" Akadeemia 4/2014, lk 6–7
"Milleks rahvuslikkusele tõlkimine?" Akadeemia 9/2014, lk 1539–1549
Nartsissi traagiline langus. Plotinose kurjakäsitusest ERR/Vikerkaar, 26.06.2015
 "Miks haridus on püha?" Akadeemia 9/2015
Marju Lepajõe küsib Akadeemias, miks Eesti haridus tundub olevat surnud ERR/Akadeemia, 16.09.2015
 "Tarkus ja õiglus kaitsevad kõiki: Reformatsiooni mõjust hariduskäsitusele Eestis". Akadeemia 1/2017
"Sõnakunst ja müra" Sirp, 07.06.2019
"Märkmeid Jaan Tõnissoni hariduskäsitusest" Looming 12/2019; ERR, 27.12.2019

Isiklikku
Marju Lepajõe vanemad olid põllumajandusteadlased Jaan Lepajõe ja Leida Lepajõe.Marju Lepajõe ja Toomas Haugi vestlus inimese vertikaalist ERR, 26. oktoober 2017/Looming, 10/2017 Tema üks vend oli Madis Lepajõe ja teine vend on Tiit Lepajõe.Marju Lepajõe (28. oktoober 1962 – 4. juuli 2019) USUS. Tartu Ülikooli usuteaduskonna ametlik blogi, 5. juuli 2019

Viited

Välislingid

 100 nägu – Marju Lepajõe, Postimees, 2017
 Maia Tammjärv In memoriam: Marju Lepajõe (28. oktoober 1962 – 4. juuli 2019) Müürileht, 5. juuli 2019
 Marju Lepajõe (28. oktoober 1962 – 4. juuli 2019) USUS. Tartu Ülikooli usuteaduskonna ametlik blogi, 5. juuli 2019
 Marju Lepajõe bibliograafia ajakirjas Vikerkaar, 5. juuli 2019
 Raul Veede. Substantsiaalse mõtleja äraminek. ERR, 18. juuli 2019
 Marju Lepajõe mälestusfondi stipendiumikonkurss ootab taotlusi ERR, 11. september 2019
 "Plekktrumm" kummardab Marju Lepajõe ees ERR, 13. september 2019
 Marju Lepajõe presidendiks, Facebooki-grupp

 Juune Holvandus. Võib endale lubada originaaltekste Phrygiusest Lutherini Eesti Kirik, 2. november 2011
 Antiikkultuuri ja kristlust ei pea vastandama, Jaan Lahe intervjuu Marju Lepajõega, Sirp, 30. märts 2012
 Priit Pullerits, Religiooniloolane Marju Lepajõe: Rahvuslikkust tuleb jaatada ja selle üle uhke olla, Postimees, 1. september 2017
 Marju Lepajõe ja Toomas Haugi vestlus inimese vertikaalist ERR, 26. oktoober 2017 / Looming, 10/2017
 Laureaat Marju Lepajõe, LHV ajakiri Investeeri, 1/2018 (veebis 2. märts 2018, intervjueeris Tiit Efert)
 Tiit Efert Marju Lepajõe: saavutuste & palga ori ei vii ühiskonda edasi Edasi.org, 11. märts 2018
 Kaspar Koort Doktorikraad toob Marju Lepajõele sekeldusi Tartu Postimees, 22. märts 2018

 Epp-Mare Kukemelk Delfi video: Marju Lepajõe: Eesti poliitika on aristotelismi poole kaldu ja rohkem võiks olla platonismi Delfi, 24. veebruar 2015
 Marju Lepajõe "Plekktrummis": me peaks taas leidma sõna ERR, 3. märts 2015
 Marju Lepajõe ettekanne "Tõejärgse maailma uudised. Ebajumalate aeg?" Postimehe arvamusliidrite lõunal 15. märts 2017
 Doktoritöö kaitsmine. Marju Lepajõe "Pastorid ja kirjakultuur: kristliku humanismi variatsioonidest Eesti- ja Liivimaal XVII sajandi esimesel poolel" UTTV, 19. märts 2018

Kategooria:Eesti klassikalised filoloogid
Kategooria:Eesti raamatukogundustegelased
Kategooria:Eesti teoloogid
Kategooria:Eesti tõlkijad
Kategooria:Tartu Ülikooli filoloogiateaduskonna vilistlased
Kategooria:Tartu Ülikooli usuteaduskonna vilistlased
Kategooria:Tartu Ülikooli õppejõud
Kategooria:Valgetähe V klassi teenetemärgi kavalerid
Kategooria:Vana-Jaani kalmistule maetud
Kategooria:Sündinud 1962
Kategooria:Surnud 2019